༄༅༅། །མྱུར་འབྱོན་གསོལ་འདེབས་བཞུགས་སོ།
༄༅། །མཆོག་གསུམ་བླ་མ་སྲུང་མའི་བྱིན་རླབས་དང་། །དད་ལྡན་འདུས་སྡེ་
བདེན་ཚིག་བདར་བའི་མཐུས། །བསྟན་འགྲོའི་དཔལ་མགོན་མཆོག་སྤྲུལ་དམ་པ་
ཡི། །ཡང་སྲིད་མྱུར་གསལ་འབྱོན་པའི་ཤིས་པ་སྩོལ། །ངག་དབང་བློ་བཟང་རྒྱལ་
བའི་ལུང་རྟོགས་བསྟན། །འཛིན་མའི་ཁྱོན་འདིར་སྤེལ་ལ་འཕྲིན་ལས་རྒྱུན། །རྒྱ་
མཚོའི་མཐར་ཁྱབ་མཆོག་སྤྲུལ་དམ་པ་ལ། །གསོལ་བ་འདེབས་སོ་ཡང་སྲིད་མྱུར་
འབྱོན་གསོལ། །དག་པའི་ཞིང་མཆོག་ཉམས་དགའ་བག་ཕེབས་ཀྱང་། །མ་དག་
འགྲོ་ལ་ཆེར་བརྩེ་རྒྱལ་སྲས་གཤིས། །སྔོན་སྨོན་ཐུགས་བསྐྱེད་ཐུགས་རྗེ་རྟ་བདུན་
གྱིས། །དྲངས་པའི་སྤྲུལ་སྐུའི་ཉི་མ་མྱུར་གསལ་ཤོག །སྐྱེས་ཙམ་མིན་པར་རིགས་
བཟང་བློ་གསལ་ཞིང་། །འཆད་རྩོད་རྩོམ་དང་ཐོས་བསམ་སྒོམ་པ་སོགས། །མཁས་
གྲུབ་བྱ་བའི་དོན་གཉིས་ལེགས་གྲུབ་པའི། །ངོ་མཚར་ཟླ་བྲལ་ཡང་སྲིད་མྱུར་འབྱོན་
ཤོག །བསླུ་མེད་དཀོན་མཆོག་གསུམ་དང་ཆོས་དབྱིངས་མཐུས། །འདོད་གསོལ་
ཡིད་བཞིན་འགྲུབ་པའི་འབྲས་བཟང་ལ། །འདོད་དགུར་སྤྱོད་པའི་བསྐལ་བ་
བཟང་བོ་ཡི། །རྫོགས་ལྡན་བརྩེ་དགའི་ཉིན་མཚན་འདའ་བར་ཤོག །ཅེས་པ་འདི་
ནི། བསྟན་འགྲོའི་དཔལ་མགོན་མཆོག་སྤྲུལ་ངག་དབང་འཕྲིན་ལས་བསྟན་འཛིན་རྒྱ་མཚོ་ཞིང་
གཞན་དུ་ཕེབས་ཚུལ་བསྟན་ཚེ། ཧོར་ཆེན་དར་ཧན་ཆིན་ཝང་། ཐུ་མེད་ཇ་སག་བཱི་ལི་བསོད་
་
190

ནམས་དཔལ་འབྱོར། གཟུངས་འདུས། ཏཱ་བླ་མ་བློ་བཟང་ནོར་བུ། ཀཽ་ཤྲི་བི་ལི་ཀུན་ད་ལའི།
སྐུ་སྐྱེས་བློ་བཟང་འཕྲིན་ལས་སོགས་དད་ལྡན་སེར་སྐྱ་མཐའ་དག་གིས་བསྐུལ་ཚེ། བློ་བཟང་
བསྟན་པའི་ཉི་མས་སྦྱར་བའི་ཡི་གེ་བ་ནི་གསོལ་དཔོན་དགེ་ཚུལ་བློ་བཟང་ཡོན་ཏན་གྱིས་བགྱིས་
པའོ།། །།
191